מודיבו מאיגה

מודיבו מאיגה (נולד ב-3 בספטמבר 1987) הוא כדורגלן מאלי המשחק בעמדת החלוץ בקבוצת אל-ג'יל. לזכותו 59 הופעות במדי נבחרת מאלי.

קריירת מועדונים
מאיגה התחיל את הקריירה שלו בסטאד מאליין המקומית. בגיל 17 עזב את מאלי וחתם ברג'א קזבלנקה המרוקאית בה שיחק 3 שנים, שבסיומן חתם בלה מאן הצרפתית בה שיחק 3 שנים. בתום עונת  ירד עם המועדון לליגה השנייה וחתם ל-4 שנים בסושו.

בעונת  שיתף פעולה עם בראון אידאייה והשניים היו מלכי השערים של המועדון עם 15 שערים כל אחד ומוקמו במקום ה-7 של מלכי השערים של הליגה ביחד עם ז'רביניו מליל, והיו שותפים לעונה מוצלחת של המועדון שהסתיימה במקום ה-5 שמוביל למוקדמות הליגה האירופית.

ב-12 באוגוסט 2011 הודיע כי הוא אינו מעוניין להמשיך בשל ההתעניינות מצידה של ניוקאסל יונייטד. ב-16 בדצמבר 2011 דווח בצרפת שעסקת ההעברה שלו לניוקאסל נפלה ומאיגה סירב לשחק עבור המועדון, אלא שב-22 בפברואר 2012 חזר לשחק בהפסד 1-0 נגד ליל.

ב-17 ביולי 2012 עבר בדיקות רפואיות בווסטהאם יונייטד ויום למחרת הוא חתם על חוזה ל-4 עם אופציה לשנתיים נוספות. ב-18 באוגוסט 2012 ערך את הופעת הבכורה שלו בווסטהאם בניצחון 0-1 נגד אסטון וילה. ב-28 באוגוסט 2012 מאיגה הבקיע את שער הבכורה שלו בניצחון 0-2 נגד קרו אלכסנדרה במסגרת גביע הפוטבול ליג. ב-20 באוקטובר הבקיע את שער הבכורה שלו בליגה בניצחון 1-4 נגד סאות'המפטון. ב-1 בדצמבר 2012 הבקיע בניצחון 1-3 נגד צ'לסי שהיה הניצחון הראשון של "הפטישים" על "הבלוז" מאז .

לאחר שהתקשה לספק את הסחורה, ב-31 בינואר 2014 הושאל לקווינס פארק ריינג'רס עד לסיום העונה. יום למחרת הוא ערך את הופעת הבכורה שלו בתיקו 3-3 נגד ברנלי בו אף הבקיע את שער הבכורה שלו במדי קבוצתו החדשה. באוגוסט  חזר לליגה הצרפתית כאשר הושאל למץ עד לסיום העונה עם אופציה לרכוש את כרטיס השחקן שלו בסיום תקופת ההשאלה. ב-1 בנובמבר 2014 הבקיע צמד בניצחון 2-3 נגד קאן. ב-4 באפריל 2015 הבקיע שלושער ראשון בקריירה בניצחון 2-3 נגד טולוז. מאיגה סיים את העונה עם 9 שערים ב-25 משחקים, אך קבוצתו ירדה לליגה השנייה בסיום העונה.

באוגוסט  חתם בא-נסר מליגת העל הסעודית. בקיץ  חתם באל-איתיחאד כלבה מליגת העל של איחוד האמירויות הערביות.

בספטמבר  חתם בעג'מאן.

ב-6 בינואר 2019 מאיגה חתם בבורי ראם יונייטד מליגת העל התאית.

ב-6 בינואר 2020, מאיגה חתם בעג'מאן.

קריירה בינלאומית
ב-20 באוגוסט 2007 ערך את הופעת הבכורה שלו בנבחרת מאלי בהפסד 3-2 נגד . ב-21 ביוני 2009 הבקיע את שער הבכורה שלו בנבחרת בניצחון 1-3 נגד  במסגרת מוקדמות מונדיאל 2010. מאיגה נכלל בסגל הנבחרת 4 פעמים לקראת גביע אפריקה לאומות: 2010, 2012, 2013 ו-2015.

קישורים חיצוניים

כדורגלנים מאלים
קשרי כדורגל מאלים
חלוצי כדורגל מאלים
כדורגלני לה מאן
כדורגלני סושו
כדורגלני וסטהאם יונייטד
כדורגלני קווינס פארק ריינג'רס
כדורגלני מץ
כדורגלני א-נסר
כדורגלני אל-איתיחאד כלבה
כדורגלני בורי ראם יונייטד
כדורגלני נבחרת מאלי
כדורגלני גביע אפריקה לאומות 2010
כדורגלני גביע אפריקה לאומות 2012
כדורגלני גביע אפריקה לאומות 2013
כדורגלני גביע אפריקה לאומות 2015
ספורטאים זרים במרוקו
ספורטאים זרים בצרפת
ספורטאים זרים באנגליה
ספורטאים זרים בערב הסעודית
ספורטאים זרים באיחוד האמירויות הערביות
ספורטאים זרים בתאילנד
ילידי 1987